# ΟΔΗΓΙΕΣ ΣΥΜΠΛΗΡΩΣΗΣ ΑΙΤΗΜΑΤΟΣ ΠΑΡΕΚΚΛΙΣΗΣ

Σύμφωνα με το άρθρο 5 της Πράξης Διοικητή Τραπέζης της Ελλάδος ΠΔΤΕ 2695/23.06.2025 δύνανται να υποβάλλουν παρεκκλίσεις μέχρι την ***31η Οκτωβρίου*** κάθε έτους οι ΜΠΣ και, στην περίπτωση που η ΜΠΣ είναι Εταιρεία Διαχείρισης, δύνανται να υποβάλλεται παρέκκλιση από την ίδια για κάθε ΕΟ που εκπροσωπεί για τον οποίο αιτείται παρέκκλιση.

Το αίτημα παρέκκλισης μπορεί να υποβληθεί από την ΜΠΣ μέσω του υποδείγματος IFDAT\_DATAMODE\_DEROGATE μέσω της πλατφόρμας IRIS. Το σχήμα IFDAT\_DATAMODE\_DEROGATE περιλαμβάνει τον πίνακα Β19.

Συγκεκριμένα το σχήμα IFDAT\_DATAMODE\_DEROGATE περιλαμβάνει προς συμπλήρωση:

* Τον πίνακα HEADER στον οποίο αναγράφονται στα στοιχεία υποβολής της ΜΠΣ
* Τον πίνακα CONTENTS στον οποίο περιλαμβάνονται τα περιεχόμενα της υποβολής
* Τον πίνακα REF.DRGTN στον οποίο περιλαμβάνονται τα απαραίτητα στοιχεία για να θεωρηθεί το αίτημα πλήρες

**ΠΙΝΑΚΑΣ HEADER**

Ο πίνακας HEADER είναι της μορφής:

|  |  |
| --- | --- |
| **PARTNER** | **EGR123456789** |
| **USERNAME** | **zuser** |
| **DOMAIN** | **IFDat** |
| **REP\_YEAR** | **‘2025** |
| **REP\_MONTH** | **‘09** |
| **SUBMISSION\_TYPE** | **DEROGATE** |
| **SUBMISSION\_REASON** |  |
| **REF\_SUBMISSION\_UUID** |  |

* Στο πεδίο PARTNER συμπληρώνεται ο κωδικός που έχει αποδοθεί από το Ευρωσύστημα στην ΜΠΣ και είναι της μορφής EGRXXXXXXX. Σημειώνεται ότι η συμπλήρωση του πεδίου είναι ***υποχρεωτική***. Η μη συμπλήρωσή του θα οδηγεί σε απόρριψη του αρχείου (απορριπτικό αρχείο ΑΠΑ).
* Στο πεδίο USERNAME συμπληρώνεται ο κωδικός του ονόματος του υπεύθυνου αναγγελίας όπως αυτός έχει αποδοθεί στο IRIS, π.χ. zuser. Σημειώνεται ότι η συμπλήρωση του πεδίου είναι ***υποχρεωτική***. Η μη συμπλήρωσή του θα οδηγεί σε απόρριψη του αρχείου (απορριπτικό αρχείο ΑΠΑ).
* Στο πεδίο DOMAIN συμπληρώνεται ο τομέας των υποβαλλόμενων στοιχείων. Η τιμή που θα παίρνει το συγκεκριμένο πεδίο θα είναι ***πάντα*** η τιμή IFDAT. Σημειώνεται ότι η συμπλήρωση του πεδίου είναι ***υποχρεωτική***. Η μη συμπλήρωσή του θα οδηγεί σε απόρριψη του αρχείου (απορριπτικό αρχείο ΑΠΑ).
* Στο πεδίο REP\_YEAR συμπληρώνεται το έτος στο οποίο υποβάλλεται το αίτημα για παρέκκλιση. Σημειώνεται ότι η συμπλήρωση του πεδίου είναι ***υποχρεωτική***. Σημειώνεται ότι πριν από τον αριθμό θα πρέπει να μπαίνει απόστροφος ( ‘ ). Η μη συμπλήρωσή του θα οδηγεί σε απόρριψη του αρχείου (απορριπτικό αρχείο ΑΠΑ).
* Στο πεδίο REP\_MONTH συμπληρώνεται ο μήνας στον οποίο υποβάλλεται το αίτημα για παρέκκλιση. Οι δυνατές τιμές είναι οι ‘07, ‘08, ‘09, ‘10. Σημειώνεται ότι ο αριθμός του μήνα θα πρέπει να είναι διψήφιος καθώς και ότι πριν από τον αριθμό θα πρέπει να μπαίνει απόστροφος ( ‘ ).

***Διευκρινίζεται ότι κανένα αίτημα δεν θα γίνεται αποδεκτό πριν από την 1η Ιουλίου κάθε έτους.*** Επιπλέον σημειώνεται ότι η συμπλήρωση του πεδίου είναι ***υποχρεωτική***. Η μη συμπλήρωσή του θα οδηγεί σε απόρριψη του αρχείου (απορριπτικό αρχείο ΑΠΑ).

* Στο πεδίο SUBMISSION\_TYPE συμπληρώνεται η πάντα η ένδειξη DEROGATE, Σημειώνεται ότι για οποιαδήποτε άλλη τιμή το αρχείο ***δεν*** θα γίνεται αποδεκτό και θα λαμβάνει απορριπτική απάντηση (απορριπτικό αρχείο ΑΠΑ).
* Τα πεδία SUBMISSION\_REASON και REF\_SUBMISSION\_UUID θα μένουν πάντα ***κενά***

**ΠΙΝΑΚΑΣ CONTENTS**

Ο πίνακας CONTENTS είναι της μορφής:

|  |  |
| --- | --- |
| **DATASET** | **HAS\_DATA** |
| [**REF.DRGTN**](file:///C%3A/Users/tmegalopoulou/AppData/Local/Microsoft/Windows/INetCache/Content.Outlook/5JVDCUGP/F_01_IFDAT_EGR123456789_ZUSER_DEROGATE_MINIMAL.xlsx#REF.DRGTN!A1) | **T** |

* Το πεδίο DATASET είναι προσυμπληρωμένο και θα πρέπει να αναγράφεται πάντα η τιμή REF.DRGTN.
* Το πεδίο HAS\_DATA θα πρέπει να συμπληρώνεται ***πάντα*** και να λαμβάνει την τιμή ***Τ***. Σημειώνεται ότι για οποιαδήποτε άλλη τιμή το αρχείο ***δεν*** θα γίνεται αποδεκτό και θα λαμβάνει απορριπτική απάντηση (απορριπτικό αρχείο ΑΠΑ).

**ΠΙΝΑΚΑΣ REF.DRGTN**

Ο πίνακας REF.DRGTN είναι της μορφής:

|  |  |
| --- | --- |
| [**CONTENTS**](file:///C%3A/Users/tmegalopoulou/AppData/Local/Microsoft/Windows/INetCache/Content.Outlook/5JVDCUGP/F_01_IFDAT_EGR123456789_ZUSER_DEROGATE_MINIMAL.xlsx#CONTENTS!A1) |  |
| **DIMENSION** | **MEASURES** |
| **ID** | **VLTN\_DT** | **ASSTS** | **INVSTMTS** | **VLTN\_FRQNCY** | **DRGTN\_TYPE** | **DRGTN\_YR** | **CMMNT** |
| **EGR802177269** | **2025-03-31** | **7.260.950** | **5.850.685** | **Q** | **A** | **2026** | **Παρακαλούμε να δοθεί η αιτία που αιτείστε παρέκκλιση ή οτιδήποτε άλλο που θεωρείτε ότι θα πρέπει να ληφθεί υπόψη για να γίνει αποδεκτό το αίτημά σας** |
|  |  |  |  |  |  |  |  |
|  |  |  |  |  |  |  |  |

* Στο πεδίο ID αναγράφεται ο κωδικός του Επενδυτικού Οργανισμού που έχει αποδοθεί από το Ευρωσύστημα και είναι της μορφής EGRXXXXXXX. Σημειώνεται ότι σε περιπτώσεις όπου η ΜΠΣ είναι διαχειρίστρια εταιρεία, τότε θα πρέπει να αναγραφεί ο κωδικός του Επενδυτικού Οργανισμού που διαχειρίζεται. Σε περίπτωση που η ΜΠΣ αιτηθεί για περισσότερους από έναν Επενδυτικό Οργανισμό τότε θα πρέπει να γίνει διαφορετική εγγραφή για τον κάθε Επενδυτικό Οργανισμό.
* Στο πεδίο VLTN\_DT αναγράφεται η ημερομηνία αποτίμησης του ενεργητικού του Επενδυτικού Οργανισμού. Η τιμή της ημερομηνίας θα πρέπει να είναι πάντα της μορφής ΕΕΕΕ-MM-ΗΗ (όπου Ε: έτος, Μ: μήνας, Η: ημέρα). Σημειώνεται ότι η συμπλήρωση του πεδίου είναι ***υποχρεωτική***. Η μη συμπλήρωσή του θα οδηγεί σε απόρριψη του αρχείου (απορριπτικό αρχείο ΑΠΑ).
* Στο πεδίο ASSTS αναγράφεται το σύνολο του ενεργητικού σε ευρώ με ημερομηνία αποτίμησης αυτή που αναγράφεται στο πεδίο DT\_VLTN. Η τιμή του πεδίου θα πρέπει να είναι μη αρνητικός αριθμός. Σημειώνεται ότι η συμπλήρωση του πεδίου είναι ***υποχρεωτική***. Η μη συμπλήρωσή του θα οδηγεί σε απόρριψη του αρχείου (απορριπτικό αρχείο ΑΠΑ).
* Στο πεδίο INVSTMNTS αναγράφεται το σύνολο του χαρτοφυλακίου (μετοχές/μερίδια και ομόλογα) σε ευρώ με ημερομηνία αποτίμησης αυτή που αναγράφεται στο πεδίο DT\_VLTN. Η τιμή του πεδίου θα πρέπει να είναι μη αρνητικός αριθμός. Σημειώνεται ότι η συμπλήρωση του πεδίου είναι ***υποχρεωτική***. Η μη συμπλήρωσή του θα οδηγεί σε απόρριψη του αρχείου (απορριπτικό αρχείο ΑΠΑ).
* Στο πεδίο VLTN\_FRQNCY αναγράφεται η συχνότητα αποτίμησης του ενεργητικού. Οι τιμές που μπορεί να λάβει το πεδίο αυτό είναι:

|  |  |  |
| --- | --- | --- |
| ID | NAME | DESCRIPTION |
| A | Annual | Ετήσια |
| D | Daily | Ημερήσια |
| M | Monthly | Μηνιαία |
| Q | Quarterly | Τριμηνιαία |
| S | Half-yearly, semester | Εξαμηνιαία |
| I | Irregular | Σε μη τακτή βάση |

Σημειώνεται ότι η συμπλήρωση του πεδίου είναι ***υποχρεωτική***. Η μη συμπλήρωσή του θα οδηγεί σε απόρριψη του αρχείου (απορριπτικό αρχείο ΑΠΑ).

* Στο πεδίο DRGTN\_TYPE αναγράφεται το είδος παρέκκλισης που αιτείται ο Επενδυτικός Οργανισμός. Σύμφωνα με την ΠΔΤΕ 2695/23.06.2025 ο Επενδυτικός Οργανισμός δύναται να αιτηθεί για παρέκκλιση:

Τύπου Α (τιμή πεδίου DRGTN\_TYPE = **Α**) σύμφωνα με τη οποία η ΜΠΣ θα πρέπει να υποβάλλει τους πίνακες Β1 έως Β4 και Β9, Β10 του παραρτήματος Ι της ΠΔΤΕ 2695/23.06.2025 και τον λογιστικό πίνακα Α14 του παραρτήματος Ι σε τριμηνιαία βάση.

Τύπου Β (τιμή πεδίου DRGTN\_TYPE = **Β**) σύμφωνα με τη οποία η ΜΠΣ θα πρέπει να υποβάλλει τα λογιστικά της στοιχεία και τα στοιχεία αναφοράς της με βάση τη συχνότητα και την προθεσμία αποτίμησης των στοιχείων του ενεργητικού σύμφωνα με τους ισχύοντες λογιστικούς κανόνες, αλλά κατ’ ελάχιστο σε ετήσια βάση και εντός ενός τριμήνου από την ημερομηνία αποτίμησης.

* Σημειώνεται ότι η συμπλήρωση του πεδίου είναι ***υποχρεωτική***. Η μη συμπλήρωσή του θα οδηγεί σε απόρριψη του αρχείου (απορριπτικό αρχείο ΑΠΑ).
* Στο πεδίο DRGTN\_YR αναγράφεται το έτος της αιτούμενης παρέκκλισης. Η τιμή του πεδίου είναι της μορφής ΕΕΕΕ (Ε: έτος). Σημειώνεται ότι η συμπλήρωση του πεδίου είναι ***υποχρεωτική***. Η μη συμπλήρωσή του θα οδηγεί σε απόρριψη του αρχείου (απορριπτικό αρχείο ΑΠΑ).
* Στο πεδίο CMMNT αναγράφεται σε συντομία ο λόγος για τον οποίο αιτείται παρέκκλιση η ΜΠΣ για τον Επενδυτικό Οργανισμό ή οτιδήποτε άλλο θεωρηθεί απαρίτητο. Σημειώνεται ότι η συμπλήρωση του πεδίου είναι ***υποχρεωτική***. Η μη συμπλήρωσή του θα οδηγεί σε απόρριψη του αρχείου (απορριπτικό αρχείο ΑΠΑ).

Σημειώνεται ότι θα λαμβάνονται υπόψη μόνο τα έγκυρα αιτήματα που έχουν υποβληθεί κατά το χρονικό διάστημα 1η Ιουλίου μέχρι και 31η Οκτωβρίου κάθε έτους αιτήματα δηλαδή που έχουν ληφθεί ***επιτυχώς*** μέσω της πλατφόρμας IRIS. Σε διαφορετική περίπτωση η Τράπεζα της Ελλάδος θα θεωρεί ότι δεν έχει υποβληθεί αίτημα. Η αποδοχή ή η απόρριψη του αιτήματος θα γνωστοποιείται στην ΜΠΣ μέσω ηλεκτρονικού ταχυδρομείου και μέχρι τη 15η Δεκεμβρίου του κάθε έτους.

Η παρέκκλιση που θα δοθεί έχει ισχύ ένα (1) έτος και ως εκ τούτου το αίτημα θα ***λήγει*** την 31η Δεκεμβρίου κάθε έτους. Σε περιπτώσεις που η ΜΠΣ δεν έχει αιτηθεί εκ νέου παρέκκλιση τότε θα είναι υποχρεωμένη στην αποστολή πλήρη στοιχείων σε μηνιαία βάση.